Thierry Henry

**Thierry Daniel Henry** (, ) inggih punika salah satunggaling juru main bal-balan ingkang asalipun saking Perancis ingkang main minangka penyerang kanggé Arsenal (kaampila saking New York Red Bulls).

Henry miyos lan ngrembaka ing kutha Paris lan wiwit timuripun ningalaken bakat ingkang potensial sanget. Piyambakipun kapanggihaken déning AS Monaco nalik taun 1990 lan lajeng kagabung, nindakaken debut profesionalipun taun 1994. Nalika taun 1998 Henry dipundhawuhi saperlu gabung mlebet dhateng tim nasional Perancis, lajeng piyambakipun pindhah dhateng klub Italia Juventus. Nalika taun 1999 Henry gabung kaliyan klub saking Britania Raya Arsenal kanthi regi 10,5 yuta Pound sterling.

Wonten ing Arsenal Henry dados misuwur minangka juru main kelas donya. Éwadéné wiwitanipun ngalami masa ingkang boten gampil wonten ing Liga Inggris, Henry tetep saged medal minangka pencetak gol ingkang kathah piyambak meh saben musimipun. Wonten sangandhapipun mentor lan pelatihipun, Arsène Wenger, Henry dados penyerang ingkang misuwur sanget lan pencetak gol ingkang kathah piyambak ing Arsenal, kanthi 226 gol. Sesarengan kaliyan *The Gunners*, Henry kaping kalih menangaken Liga Inggris lan tiga Piala FA, kaping kalih dipunnominasikaken minangka Pemain Paling Apik Donya FIFA, kaing kalih dados PFA Players' Player of the Year lan kaping 3 dados Football Writers' Association Footballer of the Year. Henry nelasaken 2 mangsa pungkasanipun kalih Arsenal minangka kapten, lan kasil mimpin klubipun dhateng final UEFA Champions League. Nalika Juni 2007, sasampunipun 8 taun ing Arsenal, Henry pindhah dhateng FC Barcelona kanthi béya transfer antawis £16,1 yuta.

Henry ugi pikantuk sukses ingkang sami wonten ing tim nasional Perancis, lan menangaken Piala Dunia 1998 lan Euro 2000. Nalika Oktober 2007, Henry nglewati rekor Michel Platini kanthi dados pencetak gol ingkang kathah piyambak ing Perancis. Ing njawi lapangan, dipunlabatrbelakangi déning pengalaman pribadinipun, Henry aktif dados juru wicara anti rasisme ing bal-balan. Kasuksesanipun damel Henry dados salah satunggaling juru main bal-balan ingkang paling laris, Henry asring medal wonten ing iklan kanggé Nike, Reebok, Renault, lan Gillette.

## Mangsa Timur 
Henry minangka keturunan Antillen; bapakipun, Antoine, asalipun saking Guadeloupe (pulo La Désirade), lan ibunipun, Maryse, saking Martinique. Henry miyos lan tuwuh ing lingkungan ingkang keras, ing distrik Les Ulis Paris, ingkang kasunyatanipun gadhah fasilitas bal-balan ingkang saé. Wiwit umur 6 taun, Henry sampun nedahaken potensi ingkang saé sanget, ingkang damel piyamakipun dados anggota klub lokal CO Les Ulis déning Claude Chezelle. Bapakipun ingkang nyengkuyung Henry saperlu ndhèrèk gladhen, déné Henry alit boten remen sanget kaliyan bal-balan. 5 taun salajengipun, Henry main ing sawijining tetandhingan pisananipun kanggé klub mau. Henry lajeng kagabung kaliyan US Palaiseau ing taun 1989, nanging sasampunipun 1 taun, bapakipun wonten prakawis kaliyan klub punika, saéngga pindhah dhateng klub Viry-Châtillon. Pelatihipun ing US Palaiseau, Jean-Marie Panza, ndhèrèk Henry dhateng klub enggalipun, lajeng ing dinten candhakipun dados mentoripun.

## Kontroversi 
Nalika piyambakipun ngontrol bal kanthi astanipun lajeng dipunoperaken dhateng William Gallas lan dipunsundhul, gol, nalika Prancis vs irlandia ing kualifikasi piala donya 2010

## Jroning Angka 
### Klub 
### Nagara 
## Cathetan suku